Ondersoek ná SA Hercules aanloopbaan verlaat | Maroela Media
Ondersoek ná SA Hercules aanloopbaan verlaat
'n Lugvaartraad van ondersoek sal aangestel word om ondersoek in te stel na die voorval in die Demokratiese Republiek van die Kongo toe 'n C-130BZ (Hercules) van die Suid-Afrikaanse Lugmag Donderdag net ná landing die aanloopbaan verlaat het. 'n Aanvanklike ondersoek het daarop gedui dat 'n meganiese fout ontstaan het toe die vliegtuig gerem het.
Die minister van verdediging, Nosiviwe Mapisa-Nqakula, het in 'n verklaring haar dank uitgespreek teenoor die bemanningslede wat koelkop gebly het toe 'n brand in een van die vliegtuig se enjins uitgebreek het.
"Die minister is dankbaar vir die kundigheid en professionaliteit van die bemanning wat verseker het dat lewens nie tydens die onbeheerde landing verlore gegaan het nie. Die vliegtuig het mans en vroue van die Suid-Afrikaanse Nasionale Weermag (SANW) vervoer, wat die Republiek en die land met ywer en trots dien om te verseker dat daar vrede en stabiliteit op die vasteland is," lui die verklaring.
Maroela Media het vroeër berig geen beserings is onder die 59 passasiers en agt bemanningslede aangemeld nie. Die C130 was op pad terug na Goma nadat logistieke voorraad in Beni afgelewer is.
Volgens die DA is dié vliegtuig die enigste werkende C130 in die hele lugdiens. "Die vliegtuig is van strategiese belang vir die lugmag en is dieselfde vliegtuig wat verlede maand misbruik is om Kubaanse ingenieurs huis toe te neem," sê Kobus Marais, DA-skaduminister van verdediging en militêre veterane. Daarom wil die DA hê besonderhede rondom die ongeluk moet so gou moontlik bekendgemaak word.
DRK Hercules Nosiviwe Mapisa-Nqakula SANW
Vereniging eis ondersoek na OB-kantoor oor 'wanbestuur'
Ekt nie geweet die" lugdiens" het C130 's nie. Hahaha. So jammer dat die Lugmag dit nou moet verloor. Onvervangbaar. En toemaar dit was nie die enigste ene nie
Ek is bly ons agbare Minister is trots op die weermag die vraag is net watter weermag praat die persoon van
Wys my enige staatsdepartement of semi-staatsinstelling wat verbeter het sedert die inwerkingtreding van die huidige utopia..
Van 'n rots tot 'n papier pop in ' n oogwink. Wat 'n patetiese spul verloorders . Selfs Malawi het 'n beter weermag.